CELEX: 32011R0428
Language: bg
Date: 2011-04-27 00:00:00
Title: Регламент (ЕС) № 428/2011 на Комисията от 27 април 2011 година относно класирането на някои стоки в Комбинираната номенклатура

3.5.2011   
            
            
               BG
            
            
               Официален вестник на Европейския съюз
            
            
               L 113/6
            
         РЕГЛАМЕНТ (ЕС) № 428/2011 НА КОМИСИЯТА
   от 27 април 2011 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:
   
               (1)
            
            
               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.
            
         
               (2)
            
            
               Регламент (ЕИО) № 2658/87 определя общи правила за тълкуване на Комбинираната номенклатура. Тези правила се прилагат също така към всяка друга номенклатура, която изцяло или частично се основава на нея, или която добавя допълнителни подраздели към нея и която е създадена със специфични разпоредби на Съюза с оглед на прилагането на тарифни и други мерки, свързани с търговията със стоки.
            
         
               (3)
            
            
               Съгласно тези общи правила стоките, описани в колона 1 от таблицата в приложението, следва да бъдат класирани в кода по КН, посочен в колона 2, на основание на посоченото в колона 3 от същата таблица.
            
         
               (4)
            
            
               Уместно е да се предвиди, че обвързващата тарифна информация, издадена от митническите органи на държавите-членки във връзка с класирането на стоки в Комбинираната номенклатура, която обаче не е в съответствие с настоящия регламент, може да бъде ползвана от титуляря за срок от три месеца съгласно член 12, параграф 6 от Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността (2).
            
         
               (5)
            
            
               Комитетът по Митническия кодекс не е изразил становище в срока, определен от неговия председател,
            
         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата, поместена в приложението, се класират в Комбинираната номенклатура в кода по КН, посочен в колона 2 от същата таблица.
   Член 2
   Обвързващата тарифна информация, издадена от митническите органи на държавите-членки, която не е в съответствие с настоящия регламент, може да бъде ползвана за срок от три месеца съгласно член 12, параграф 6 от Регламент (ЕИО) № 2913/92.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 27 април 2011 година.
      
         
            За Комисията, от името на председателя,
         Algirdas ŠEMETA
         
            Член на Комисията
         
      
   
   
      (1)  ОВ L 256, 7.9.1987 г., стр. 1.
   
      (2)  ОВ L 302, 19.10.1992 г., стр. 1.
   
      ПРИЛОЖЕНИЕ
      
                  Описание на стоките
               
               
                  Класиране
                  (код по КН)
               
               
                  Основания
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Захранван с батерии уред, под формата на цилиндър с размери — височина около 21 cm и диаметър 9 cm и с тегло около 310 g (т. нар. „аерозолен дозатор“), предназначен специално за използване в комбинация със заменяем аерозолен контейнер.
                              Уредът включва:
                              
                                          —
                                       
                                       
                                          електромеханична система за задействане на пулверизиращия механизъм на аерозолния контейнер,
                                       
                                    
                                          —
                                       
                                       
                                          датчик и бутони за задействане на електромеханичната система и
                                       
                                    
                                          —
                                       
                                       
                                          пластмасова кутия с отвор, даващ възможност за разпрашване на аерозол при задействане на електромеханичната система.
                                       
                                    Когато е снабден с аерозолен контейнер, уредът може да освежава въздуха в рамките на ограничено пространство в сграда като разпръсква дозирани количества аромат, когато датчикът улови присъствието на човек или на предварително зададени равни интервали.
                           
                        
               
                  8509 80 00
               
               
                  Класирането се определя според общите правила 1 и 6 за тълкуване на комбинираната номенклатура, бележка 3, буква б към глава 85 както и според текстовете на кодове по КН 8509 и 8509 80 00.
                  Предвид че самият уред не изхвърля, не разпръсква и не пулверизира, а само задейства механизма за пулверизиране на аерозолния контейнер, класиране в позиция 8424 се изключва.
                  Уредът е електромеханичен домакински уред със самостоятелен двигател от позиция 8509, от вида, който обикновено се използва за битови цели.
                  Следователно трябва да бъде класиран в код по КН 8509 80 00.
               
            
                  
                              2.
                           
                           
                              Комплект за продажба на дребно, съдържащ:
                              
                                          —
                                       
                                       
                                          електромеханичен уред (т.нар. „аерозолен дозатор“) и
                                       
                                    
                                          —
                                       
                                       
                                          сменяем аерозолен контейнер.
                                       
                                    „Аерозолният дозатор“ е захранван с батерии уред под формата на цилиндър с размери — височина около 21 cm и диаметър 9 cm и с тегло около 310 g, който включва:
                              
                                          —
                                       
                                       
                                          електромеханична система за задействане на пулверизиращия механизъм на аерозолния контейнер,
                                       
                                    
                                          —
                                       
                                       
                                          датчик и бутони за задействане на електромеханичната система и
                                       
                                    
                                          —
                                       
                                       
                                          пластмасова кутия с отвор, даващ възможност за разпръскване на аерозол при задействане на електромеханичната система.
                                       
                                    Аерозолният контейнер съдържа приготвен дезодорант за помещения, парфюмиран, с код по КН 3307 49 00.
                              Когато е снабден с аерозолен контейнер, „аерозолният дозатор“ може да освежава въздуха в рамките на ограничено пространство в сграда като разпръсква дозирани количества аромат, когато датчикът улови присъствието на човек или на предварително зададени равни интервали.
                              Аерозолният контейнер е консуматив, който след изпразване може да се сменя с друг аерозолен контейнер със същите размери.
                           
                        
               
                  8509 80 00
               
               
                  Класирането се определя от общи правила 1 и 3, буква б) и 6 за тълкуване на Комбинираната номенклатура, от бележка 3, буква б) към глава 85 и от текстовете на кодове по КН 8509 и 8509 80 00.
                  Елементът, който придава на комплекта основната му характеристика е аерозолният дозатор, защото той се използва трайно, а аерозолният контейнер трябва да се сменя след като бъде изпразнен.
                  Предвид че самият уред не изхвърля, не разпръсква и не пулверизира, а само задейства механизма за пулверизиране на аерозолния контейнер, класиране в позиция 8424 се изключва.
                  Уредът е електромеханичен домакински уред със самостоятелен двигател от позиция 8509, от вида, който обикновено се използва за битови цели.
                  Следователно комплектът трябва да бъде класиран в код по КН 8509 80 00.